62021TO0469_INF
Διάταξη του Προέδρου του Γενικού Δικαστηρίου της 19ης Οκτωβρίου 2021 – Natale κατά Ιταλίας
(Υπόθεση T‑469/21 R)
«Ασφαλιστικά μέτρα – Απόρριψη της κύριας προσφυγής – Κατάργηση της δίκης»
Ασφαλιστικά μέτρα – Αναστολή εκτελέσεως – Απορριφθείσα κύρια προσφυγή – Αίτημα το οποίο κατέστη άνευ αντικειμένου – Κατάργηση της δίκης
(Άρθρο 278 ΣΛΕΕ)
(βλ. σκέψεις 3, 4)
Αντικείμενο
Αίτηση βάσει των άρθρων 278 και 279 ΣΛΕΕ με αίτημα την αναστολή εκτελέσεως της Decreto-legge n. 105, emanato il 23 luglio 2021 – Misure urgenti per fronteggiare l’emergenza epidemiologica da COVID‑19 e per l’esercizio in sicurezza di attivita’ sociali ed economiche (πράξεως νομοθετικού περιεχομένου αριθ. 105, της 23ης Ιουλίου 2021, περί επειγόντων μέτρων για την αντιμετώπιση της επιδημιολογικής κρίσης που οφείλεται στην COVID‑19 και για την επάνοδο προς κοινωνικές και οικονομικές δραστηριότητες, GURI αριθ. 175, της 23ης Ιουλίου 2021), καθόσον υποστηρίζεται ότι αντιβαίνει, αφενός, στον κανονισμό (ΕΕ) 2021/953 του Ευρωπαϊκού Κοινοβουλίου και του Συμβουλίου, της 14ης Ιουνίου 2021, σχετικά με πλαίσιο για την έκδοση, την επαλήθευση και την αποδοχή διαλειτουργικών πιστοποιητικών εμβολιασμού κατά της COVID‑19, διαγνωστικού της ελέγχου και ανάρρωσης από αυτή (Ψηφιακό Πιστοποιητικό COVID της ΕΕ) με σκοπό να διευκολυνθεί η ελεύθερη κυκλοφορία κατά τη διάρκεια της πανδημίας της COVID‑19 (ΕΕ 2021, L 211, σ. 1), και στον κανονισμό (ΕΕ) 2021/954 του Ευρωπαϊκού Κοινοβουλίου και του Συμβουλίου, της 14ης Ιουνίου 2021, σχετικά με πλαίσιο για την έκδοση, την επαλήθευση και την αποδοχή διαλειτουργικών πιστοποιητικών εμβολιασμού κατά της COVID‑19, διαγνωστικού της ελέγχου και ανάρρωσης από αυτή (Ψηφιακό Πιστοποιητικό COVID της ΕΕ) όσον αφορά υπηκόους τρίτων χωρών που παραμένουν ή διαμένουν νόμιμα στις επικράτειες κρατών μελών κατά τη διάρκεια της πανδημίας της COVID‑19 (ΕΕ 2021, L 211, σ. 24), και, αφετέρου, στον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1).
Διατακτικό
Ο Πρόεδρος του Γενικού Δικαστηρίου διατάσσει:
1)
Παρέλκει η έκδοση αποφάσεως επί της αιτήσεως ασφαλιστικών μέτρων.
2)
Η Guglielmina Natale φέρει τα δικαστικά της έξοδα.